JohanHeinsen/ENO huggingface dataset:
Aarhuus Stifts-Tidende, 1844-04-12
Nyheder fra Udlandet. Jtalien vil høist sandsynligt om føie Tid blive Skuepladsen for vigtige Begivenheder, thi Gjæringen. er overalt uhyre stor, og Regjeringerne uden Kraft, til at undertrykke den. De Misfornøiedes Plan skal ikke være mindre end at bevirke en almindelig Opstand, i alle italienske Stater. Bologna, Perugia, Ancona og Neapel ere Hovedpladsene for Sammensværgelsen, og derfra skulle, hvis Anslaget lykkes, en Armee rykkefrem mod Rom, og der proclamere en democratisk Regjering. De italienske Fyrster have i deres Vaande anholdt om Bistand hos den østerrigske Regjering, som desaarsag, efter Beretninger fra Wien, har besluttet, at ville besætte Legationerne, for at Ondet ikke skal blive almindeligt og udstrække sig til det østerrigske Gebeet. Men skeer det, vil rimeligviis ogsaa en fransk Expedition blive sendt til Ancona eller Civitavechia. Det er maaskee i denne Anledning, at alle i Middelhavet stationerede engelske Krigskibe samle sig ved Malta. Paven lover Aflad til alle dem som i visse Bønner og Psalmer anraabe den hellige Jomfru om Kirkestatens Beskyttelse.
Aarhuus Stifts-Tidende, 1844-04-12
Kongen af Grækenland har underskrevet den nye Konstitution, der i sine Hovedbestemmelser har megen Liighed med det franske Charte og Code civil J flere Bestemmelser er den græske Forfatning end- ogsaa liberalere end hine. Saaledes f. Ex. at Enhver tør fuldkommen uhindret meddele sine Anskuelser, hvad enten mundtlig eller skriftlig, eller igjennem Pressen. J en af dens Artikler forbydes det Kongen at uddeele Adelstitler, eller anerkjende saadanne Titler, det af fremmede Souverainer ydes græske Borgere. Folkerepræsentanterne vælges paa 3 Aar, Senatsmedlemmerne paa Livstid; de Første af Folket de Sidste af Kongen. Kun de ere valgbare, som have gjort sig fortiente dertil.
Aarhuus Stifts-Tidende, 1844-04-12
Den engelske Premierminister har nylig yttret under en Discussion i Underhuuset, at Regjeringen har funden det raadeligt, at forsamle en Escadre paa 8 Linieskibe i Kanalen, som (skjøndt den synes at pege mod en anden Kant) ogsaa i fornødent Fald kunde anvendes i Middelhavet. De brittiske Jnteresser sammesteds vare upaatvivlelig af stor Vigtighed, dog fandt han (Ministeren) sig ikke foranlediget til, for Øieblikket at angive de Grunde, der bevægede Regjeringen til, nu at anvende Flaaden i andre Egne."
Aarhuus Stifts-Tidende, 1844-04-12
Kongen af Holland har ved en Proclamation bevidnet Folket sin inderligste Erkjendtlighed for dets forenede Medvirken til det frivillige Laans Tilveiebringelse, idet 126 Millioner Gylden ere tegnede i frivillige Laanetilskud, saa at den overordentlige Formuestat bortfalder.
Aarhuus Stifts-Tidende, 1844-04-12
Hertugen af Nassau, der nys blev formælet med en af Keiseren af Ruslands Døttre, har modtaget det Sørgebudskab, at hans Broder, Prinds Moritz, ikke kan indfinde sig til Festlighederne i Wiesbaden, da han i Ungarn i retfærdig Forbittrelse har skudt en Magnat, som paa Jagten havde, i Prindsens Nærværelse, skudt To af dennes Tjenere.
Aarhuus Stifts-Tidende, 1844-04-12
Keiseren af Rusland har udstædt følgende Ukas, som af Rigsraadet er givet Lovskraft: "For at sætte et Maal for Jødernes bestandige Udflugt til Rigets Grændser skulle herefter alle de Jøder som uden lovligt Tilladelsesbeviis bortfjerne sig og siden gribes, transporteres tilbage og behandles som Landløbere, uanseet at det vides, hvor de høre hjemme. De skulle nemlig sendes til Strafarbeide-Compagnierne, og hvis de ere ubrugelige hertil, transporteres, med samt deres Familier, som Kolonister til Siberien."
Aarhuus Stifts-Tidende, 1844-04-12
Fra Sverrig erfares, at der ikke i Sommer vil blive noget af Upsalastudenternes Reise til Kjøbenhavn, hvortil circa 200 Studenter allerede havde tegnet sig som Deeltagere. Den af Studenterne høitelskede Prof. Geier havde holdt en Tale til dem om Reisens politiske Betydning, og henstillet til dem, om de ikke vilde opsætte den af Hensyn til Kongesorgen; men herpaa var svaret et almindeligt Nei. Derpaa havde Landshøvdingen kaldt endeel af de ældre Studerende til sig og underrettet dem om, hvorlunde Kong Oscar havde tilkjendegivet ham, at han, ifølge Anmodning fra en vis Side, ret meget ønskede, at Reisen ikke fandt Sted; han kunde eller vilde vel ikke forbyde den, men da nu saa mange andre Regjeringssorger optoge hans Tid, vilde det være ham ubehageligt, hvis han desforuden skulde nødsages til at have Tracasserier med Udlandet for en saadan Sag, hvorfor han vilde ansee det som en Prøve paa Studenternes Hengivenhed, om de vilde efterkomme hans Ønske. Virkningen heraf blev, at 90 strax udstrøge deres Navne af Listen, og Resten besluttede, at opsætte Reisen til næste Aar.
Aarhuus Stifts-Tidende, 1844-04-12
Fædrelandet. Kjøbenhavn, den 9de April. Jfølge allerhøieste Rescr. af 6te de skulle Nørre-Jyllands og Hertugdømmet Slesvigs raadgivende Provindsialstænder møde i Viborg og Slesvig den 9de Juli d. A. Til kgl. Commissarier ere udnævnte: ved den jydske Forsamling Hs. Excell. Geh. Statsminister og Generalprocureur A. S. Ørsted, og ved den slesvigske Hs. Excell. Cancellipræsident Grev (Brig. Td.) Reventlow-Criminit.
Aarhuus Stifts-Tidende, 1844-04-12
- Under 26de f. M. har det allern. behaget Hs. M. Kongen at befale en Reduction i den regulaire Styrke paa de vestindiske Øer, blandt hvilke at det 2det Jnf. Compagni inddrages og en ny Nor(Brig. Td.) malformation fastsættes.
Aarhuus Stifts-Tidende, 1844-04-12
- Efter Forlydende skal Sagen om det danske Sprogs Adgang i den slesvigske Stænderforsamling, være afgjort i Statsraadet. De nærmere Bestemmelser kjende vi ikke, men vi have hørt, at Vedk., der ville holde Foredrag paa Dansk, skulle ved Forsamlingens Aabning anmelde det for Præsidenten. (O. Th. Av.)¬
Aarhuus Stifts-Tidende, 1844-04-12
- Det er Hs. Kgl. H. Kronprindsens Bestemmelse i Sommer med sin Lystkutter Neptun at besøge Skotland og Færøerne. Næste Aar agter Høisamme ligeledes at besøge de vigtigste engelske Havne og Skibsværfter. (Md.)
Aarhuus Stifts-Tidende, 1844-04-12
Ved den i Kunstacademiet igaar stedfundne Sørgefest i Anledning af Thorwaldsens Død, holdt Professor Thiele en Tale, hvori der forekom Følgende: "Her, hvor for faa Dage siden den skjønne sølvhaarede Olding laa henstrakt i sin dybeste Slummer med brustent Øie; her, paa det samme Sted, fremtraadte idag for 50 Aar siden en guldlokket Yngling med himmelblaa nordiske Blik, Beskeden og frygtsom traadte han frem, thi, under Mistro til sine egne Kræfter, havde han udført det Arbeide, som de Andre priste, og for hvilket han skulde modtage Belønningen. Mismod fulgte ham, da hans Genius, nogle Aar derefter, førte ham bort til den klassiske Grund, hvor hans Kunstens Træ, engang rodfæstet, skulde bære de skjønneste Frugter ud over hele Europa. Han havde endnu længe at stride med sig selv og sin Kunst, saa man her hjemme næsten havde opgivet de Forventninger, som vare satte til ham. Da aabenbaredes det vidunderligt, at Guds Haand var over ham, og i Følelsen af en Kraft heroven fra udslog han sine mægtige Vinger og begyndte en Flugt henover Jorden, som bragte alt Folket til at studse! J Sandhed, en mærkeligere Gang over Jorden gik ingen Kunstner. - Saa stor var hans Navnkundighed, at Dronet af det Tordenslag, som her fældede den stolteste Eeg i vore Skove, vil endnu længe, naar atter Alt er tyst omkring os, rulle i den fjerneste Horizont. - - Som naar en Steen er kastet i Vandet, og Strømmen iler ud til alle Sider i voxende Kredse, vil dette Slag, som traf Danmarks Hjerte, virke ud mod Europas fjerneste Kyster, og kun standse en Tid, for atter at ile videre paa hiin Side Atlanterhavet. - Efter at forbemeldte Sørgefest var endt, fremkaldtes de Artister og Elever, som skulde nyde den Ære at modtage de dem tilkiendte Præmier af Academiets høie Præsidis egen Haand: Billedhuggeren Andreas Kolberg den store Guldmedaille (hvormed er forbundet det store acad. Reisestipendium, 800 8 aarligt i 3 Aar); Billedhuggeren Harald Conradsen og Architecten Conrad Stilling den lille Guldmedaille. Endvidere: P. Michelsen, J. Herholdt, C. Aagaard, C. Weber, C. F. Sørensen og P. Klein, den lille Guldmedaille; H. Hammer, C. Rosenfalck og S. Freund, den store Sølvmedaille; P. Kyhn, M. Muhle, Th. Wegener og Joh. Erner, den lille Sølvmedaille.
Aarhuus Stifts-Tidende, 1844-04-12
Paa det kgl. Theater gaves iaftes en Sørgefest for Thorwaldsen, der bivaanedes af DD. M. Kongen og Dronningen, Kronprindsen og øvrige Kongehuus. Alle Tilskuere i Parqvet og Loger vare sortklædte; og Thorwaldsens sædvanlige Plads i Theatret behængt med Sørgeflor. Efter en smuk Sørge marsch fremsagde Fru Heiberg en Prolog, forfattet af Prof. Heiberg, og derpaa opførtes Tragoedien Hakon Jarl. (Md.) Tivoli's Entrepreneur, Hr. Carstensen, er nu kommen hjem, og medbringer naturligviis en Mængde nye Forlystelsesideer. Blandt Andet siger man, at der paa den i Stadsgraven liggende Øe vil blive indrettet et Slags ildsprudende Bjerg. (Md.)Hr. Carstensen har allerede meddeelt endeel interessante Notitser fra sin Udenlandsreise, som f. Ex. at han havde seet Jfr Grahn og Hr. Hoppe dandse paa Maillands Theater. Førstnævnte havde i saadan Grad fortryllet Milaneserne, at den hele By syntes deelt imellem to Partier: det Elslerske og det Grahnske; enhver af Grahns Optrædelser paa la Scala var en Triumph, hvorved hun Snese Gange fremkaldtes og Snese Gange overøstes med Blomster. Naturligviis blev den samme Ære næste Aften Els ler til Deel, hvoraf det Grahnske Parti ligesaa regelmæssigt tog Anledning til atter næste Aften at begaae endnu større Overdrivelser. Jfr. Grahn havde yttret, at hun for Øieblikket stod i Underhandlinger med Theaterdirectionen i Khvn, om at optræde her som Gjæst i en Suite af Forestillinger. Fra Rom har Lieutn. Carstensen bl. A. bragt Efterretning om, at Billedhuggeren Holbech har næsten fuldendt Monumentet over Frederik den Sjette til Skanderborg (efter Thorwaldsens Composition. J Florents havde han bivaanet en Concert af Jfr. Laura Hass (Datter af forhenv. kgl. Skuesp. Hass). Blandt danske Kunstnere, som han talte med i Rom, nævnes og saa Elphenbeenskjæreren Winther (af Aarhuus).¬
Aarhuus Stifts-Tidende, 1844-04-12
- Sundhedspropheten Ernst Mahner har nu faaet Tilladelse til offentligen at foredrage sin Lære, og har bebudet sine Forelæsninger over "Die Höhe Hygiane der Urzeit, d. 1. die Ur=Lehre des Lebens und der Gesundheit. Mahner har forøvrigt fundet Folk, der ei frygte Kulden, i et Selskab, som hver Dag, endog i den strængeste Vinter, have ladet hugge Vaage i Jsen ved Langebro og der taget Svemme bad. (Md.)
Aarhuus Stifts-Tidende, 1844-04-12
Jmorges havde man fra Toldboden af det glædelige Syn, at Renden var fri for Jis, saa at Skibsfarten nu igjen for Alvor kan tage fat. J Eftermiddag er der her falden en mild Regn. - Da Dampskibet Christian den Ottende fra Kiel forleden, ved at gaae norden og Sjælland, kom hertil, maatte det arbeide sig frem igjennem Jsen, hvorved dets ene Hjul gik stykker; men idag ere 4 Dampskibe uden Uleilighed løbne herind, blandt dem ogsaa Flensborgeren Königinn Caroline Amalie."(Md.,
Aarhuus Stifts-Tidende, 1844-04-12
Den unge Læge Hostrup, som døde i forrige Ugge, var Dagen før sin Død bleven udnævnt til Underlæge ved Artilleriet. (Md.)
Aarhuus Stifts-Tidende, 1844-04-12
Forleden Nat afbrændte en af Gaardene paa Hjortespring, tilh. Propr. Zimsen. Natten forud fandtes Jld anlagt i Taget paa et Huus i Brøndshøi. (Khvnsp.)
Aarhuus Stifts-Tidende, 1844-04-12
Provindsial=Beretninger. En af Danmarks store Jordegodseiere, der har vundet en vis Celebritet rundt om i Landet ved den usle Forfatning, hvori Godsets Bønder befinde sig, nemlig den for nogle Aar siden til Justitsraad udnævnte Proprietair Grandjean til Vennerslund paa Falster, er i forrige Uge ved Døden afgaaet.
Aarhuus Stifts-Tidende, 1844-04-12
J Nyborg hændtes Langfredag den Ulykke, at en 2 Etages Bygning i Kbm. Schalburgs Gaard, paa hvis Lofter henlaae en betydelig Mængde Byg og Havre, pludseligt styrtede sammen. Nedenunder var Stald, hvori, foruden Heste og Køer, befandt sig 4 Karle, da Ulykken skete. De 3 af disse reddede sig ud af et aabentstaaende Vindue, den 4de var qvalt. Af Kreaturene dræbtes ingen. Med hvilken Hurtighed Ulykken skeete, kan skjønnes deraf, at den Karl, som qvaltes, fandtes død staaende med et Trug i Haanden, bukkende sig over Hakkelsekisten, for deraf at udtage Foder til Hestene. Den Ulykkelige maa øieblikkeligt være blevet qvalt af den nedstyrtede Sæd.
Aarhuus Stifts-Tidende, 1844-04-12
J Diernisse Sogn ved Faaborg tildrog sig nylig følgende Begivenhed: J en Forsamling af Gaardmænd, hvor en Bestemmelse skulde tages om Leverance af Fourage, lod en Huusbond møde ved sin Avlskarl, der i hele Sognet var anseet som en ædruelig og skikkelig Karl. Hvorledes Hovedhensigten med denne Forsamling blev opfyldt, vides ikke; men vist er det, at den endtes med et Svirelag, i hvilket fornævnte Karl blev i den Grad beskjænket, at han aldeles tabte Bevidstheden og blev i denne Tilstand, lagt langs i Bunden af en Vogn og, Kl. 10 om Aftenen, i flere Graders Kulde, kjørt til sit Hjem, en Fjerdingvei fra det Sted, hvor Forsamlingen holdtes. Da man kom til Gaarden og vilde læsse Svinet (som man kaldte ham af Vognen, var Karlen død, og uagtet der strax blev anvendt Hjælp, saavel af Huusbonden som af den tilkaldte Læge, var han dog ikke at bringe til Live igjen. Beklageligt er det, at Sligt skulde kunne finde Sted i en Kreds af Sognets Gaardmænd og ved Siden af et velorganiseret Sogneforstanderskab.
Aarhuus Stifts-Tidende, 1844-04-12
Ved Tallotteriets 1438 Trækning i Altona udkom: Nr. 57. 18. 65. 61. 81.
Aarhuus Stifts-Tidende, 1844-04-12
Skibs-Efterretninger. Khvn., den 8de April. Omtrent hundrede Skibe ere idag passerede her forbi; Kronløbet er nu saaledes befriet for Jis, at Skibene kunne seile ind hertil.
Aarhuus Stifts-Tidende, 1844-04-12
Befordringer og Afgang. Under 6te de har Hs. Maj. allern. beskikket Toldfuldmægtig i Randers, Exam juris T. Secher, til Told- og Consumtionskasserer i Ribe, samt Fuldmægtig under G. Toldk. Collegiet I. Torværd til Told- og Consumtions-Overbetjent i Helsingør; og Cand. juris W. Birch til Procurator ved den kgl. vestindiske Landsoverret.
Aarhuus Stifts-Tidende, 1844-04-12
Ledige Embeder. Brøndbyvester og Brøndbyster, Sognekald i Sjælland. Tjustrup og Haldagerlille Sognekald i Sjælland. - Oppebørsels-Embedet paa Øen Sylt. - Districtslæge-Embedet paa Møen.
Aarhuus Stifts-Tidende, 1844-04-12
Dødsfald. Justitsraad, Universitets- og Communitets forvalter Th. Gruner (61 Aar) i Ringsted. Justitsraad C. Grandjean (73 Aar) til Vennerslund paa Falster. Forhenv. Forstander ved St. Petri Kirke, Silke og Klædekræmmer Bottger (76 Aar), Jnspecteur ved Frue Arbeidshuus, Dannebrogsmand P. Ringsted (72 Aar, Marie Bilsted, Grosserer Andr. Nielsens Enke CæciligKjellerup; Alle i Kjøbenhavn. Justitsraad Dr. med de Meza, R. af D. (87 Aar gl.), Mathilde Goldsmith, Begge i Helsingøer. Godseier og Stænderdeputeret Güntzel (48 Aar) til Seegaarden. Chr. Fog til Risinge. Controlleur Høyer i Haderslev. Consistorialraad Colding i Giislev Pestad. Consistorialraad N. Petersen 94 Aar) i Broacker. (60 Aar Diaconus ved een og samme M.) Johanne Brandt født Fleischer 160 Aar) i Kallundborg. Skpr. A. Bune (36 Aar) i Horsens.
Aarhuus Stifts-Tidende, 1844-04-12
Afreiste fra Aarhuus til Kjøbenhavn med Dampsk. "Jris" Torsdag M.: Justitsraad Borgmester Ræder, Borgerrepræsentanterne Kbm. Høyer og Viinhandler Kieldsen, Overkrigscommissair Holst, Kammerherre Baron de Bretton, Fru Baronesse de Guldencrone med Frøken Datter, Proprietair Serene d'Aqueria med Frøken Søster, Enkefrue Kammerherreinde Lillienskjold med Frøken Datter, Fru Guldbrandsen, Lieutenant C. v. Bülow, Hofjægermester Baron Rosenkrantz med Svigerinde, Cancelliraad Møller, Proprietair Schutte, Cand. juris Schumacher, Pastor West, Kbm. Danielsen, Mr. Boering, Jfr. Bintzer, Hr. Schönemann, F. Pabst, Bundtmagerne Behr og Hollesen, Boghandler Kirkerup, Gjæstg. Kirkerup, Frøken Charl. Tuxen, Kbm. Dahl, Kbm. Nørgaard, Beterinair Conradsen, Jfr. K. Hansen, Garver Steenberg, Kbm. Westermann, Jfrne S. og P. Ægidius, Møller Bay, Hr. G. Schibye, Frøken Stabell, Hr. A. Robin, Fru Bruun, Jfr. Tonboe, Contoirist Kofoed, Hr. Boye, Hr. Dines Møller, Handelsbetjent Funder, Styrmand Severin Jensen, samt endeel Haandværksvende, Tjenestetiende, Soldater a. – ialt 74 Passagerer. Endvidere 51 Kreaturer og endeel Fragtgods.
Aarhuus Stifts-Tidende, 1844-04-12
Prædikanter paa 1ste Søndag efter Paaske. Høimesse. Domkirken Hr. Pastor Jespersen; Frue Kirke Hr. Consistorialraad Brix; Hospitalskirken Kl. 10 1/2 Hr. Pastor Jahnsen. Aftensang i Domkirken Hr. Pastor Fonss. Baade i Domkirken og Fruekirke holdes Confirmation.
Aarhuus Stifts-Tidende, 1844-04-12
Jndsendt. Til Fuglen i det Skanderborgske Pæretræe i Anledning af dens Sang i Aarhuus Avis No 61. Du kan sagtens skrive Latin, da Du har Høsts Fremmedordbog indenfor Dine Vinduer, men Dansk, min Kjære, Rei Pyt! Som det den jer gave. Severus.
Aarhuus Stifts-Tidende, 1844-04-12
Bekjendtgjørelser. Min inderlig elskede Mand, vore Børns retskafne Fader, Christian Wilhelm Nomsen Bülow, blev os ved Døden berøvet Mandagen den 8de April, om Morgenen Kl. 4 1/2. efter 6 Dages haarde Lidelser, faa Dage efterat have fyldt sit 64de Aar. Sit ofte besværlige Embede som Told- og Consumtionsbetjent udrettede han ufortrøden til sine Foresattes Tilfredshed til det Sidste, skjøndt ofte nedtrykket af tunge Sorger, endog i hans sidste Dage ved Efterretningen om en haabefuld Søns Død. En forudgangen Hustru og 4 Børn modtage ham i Evigheden; 5 beklage med mig vort store Savn af en oprigtig Fader og Mand. Dette sørgelige Budskab bekjendtgjøres for fraværende Familie og Venner.
Aarhuus Stifts-Tidende, 1844-04-12
Kallundborg, den 9de April 1844. Ane Cathrine Bülow, født Jensen.
Aarhuus Stifts-Tidende, 1844-04-12
At vores inderligt elskede Moder, Enkeprovstinde Louise Byberg, fød Thorup, ved Døden er afgaaet i hendes 75de Aar, bekjendtgjøres herved sørgeligst for fraværende Slægt og Venner. Aarhuus, den 5te April 1844. Paa egne og Sødskendes Vegne J. R. Byberg.
Aarhuus Stifts-Tidende, 1844-04-12
Med dyb Bemod meddeles Slægt og Venner, at jeg og mine fem uforsørgede Børn have fristet den tunge Skjæbne, ved Døden at berøves vor gode, retskafne og kjærlige Mand og Fader, Herredsskriver Frederik Sigfred Muhle.
Aarhuus Stifts-Tidende, 1844-04-12
Efter faa Dages Sygdom hensov han den 19de ds. Storbøll pr. Ribe, den 28de Marts 1844. J. F. Muhle, født Adzer
Aarhuus Stifts-Tidende, 1844-04-12
Bekjendtgjørelse for de Sofarende. Ifølge det kongelige Admiralitets- og Commissariats Collegii Ordre af 26de dennes bekjendtgjøres herved, at den sorte Tønde paa Svanegrunden, ved Endelave for Fremtiden gives en noget nordligere Plads, saaledes at den vil komme til at ligge ligefor Grundens nordvestlige Sandpynt. Aarhuus, den 29de Marts 1844. Kjerulff, Capitain og Overlods i det jydske District.
Aarhuus Stifts-Tidende, 1844-04-12
Da en her i denne Tid anholdt Person, blandt andre stiaalne Sager er funden i Besiddelse af en Portklokke, hvortil ingen Eiermand endnu har meldt sig, saa undlader jeg ikke herved at bekjendtgjøre dette, med Anmodning til den der maatte have mistet en saadan Klokke, snarest at henvende sig til mig.
Aarhuus Stifts-Tidende, 1844-04-12
Aarhuus Politikammer, den 6te April 1844. Fleischer.
Aarhuus Stifts-Tidende, 1844-04-12
Efter Reqvisition af Skifteretten foretages Auction, paa Raadstuen heri Staden, Torsdagen den 18de denne Maaned, om Eftermiddagen Kl. 2, over Løsøre, tilhørende. Boet efter Høker Morten Jsaacsen Lundom og senere afd. Hustrue, bestaaende af: Stole, Borde, Skabe, Sengesteder, Sengeklæder, Sølv, Linned, Kjøkkentøi, m. m. m. Ved samme Auction vil blive bortsolgt forskjellige bemeldte Bo tilhørende Jernkakkelovne, men da disse ere henstaaende i de Boet tilhørende faste Eiendomme, Stederne Nr 238 & 39, 248, paa Badstuegade, No 823, 24, 25, paa Klostergade, anmodes Liebhaverne om at tage disse i Øiesyn. Aarhuus Byfogedcontoir, den 3die April 1844. Fleischer.
Aarhuus Stifts-Tidende, 1844-04-12
Efter Begjæring af Grændsetoldvæsenet afholdes paa denne Byes Raadhuus Torsdagen den 25de dennes, om Eftermiddagen Kl. 2, offentlig Auction over circa 6,000 Potter confiskeret Brændeviin af 8 til 12 Graders Styrke, som bortsælges i større og mindre Foustager fra Piber indtil halve Ankere. Thi indbydes Lysthavende behageligen at give Møde. Colding, den 10de April 1844. Ch. Estrup.
Aarhuus Stifts-Tidende, 1844-04-12
Efter Begjæring af Hr. Proprietair Carstensen til Ryomgaard bliver Torsdagen den 18de dennes, om Formiddagen Kl. 10, afholdt Auction sammesteds over 25 Faar med Lam, 25 Stykker 4 Aars gl. Beder, 4 Træk stude, nogle Græs=Køer, et Parti Rug, Byggryn og 30 a 40 Tdr. Sædebyg, hvortil Liebhavere indbydes. Rougs 2. Herredscontoir i Randers, d. 6te April 1844. A. L. Reiersen.
Aarhuus Stifts-Tidende, 1844-04-12
Fredagen den 19de April førstkommende, Formiddag Kl. 10, afholdes offentlig Auction i Moesgaard Skov over en betydelige Deel Rydning og Udluftning af forskjelligt Slags, meest stort Bøg. Mødestedet er paa Gaarden, hvor Conditionerne erfares. Lysthavende indbydes. Hads og Ring Herreders Contoir, d. 6te April 1844. Rosenstand.
Aarhuus Stifts-Tidende, 1844-04-12
Ifølge tagen Bestemmelse paa Skiftet efter afgangne Gaardmand Christen Jensen Hauge og tidligere afdøde Hustrue, blive følgende Boet tilhørende Eiendomme, nemlig: a. Stervbogaarden i Soelskou, Østersnede Sogn, med paastaaende Bygninger og underliggende Jorder, af Hartkorn Ager og Eng 5 Tdr. 4 Skpr. 2 Fdkr. 1 3/5 Alb., og b. Et jordløst Huus paa Soelskou Mark, stillede til Bortsalg ved en eneste Auction, som afholdes i Gaarden Mandagen den 29de dennes førstk. Denne fortrinlige Eiendom, hvis Jorder ere af udmærket Bonitet, ligger i en smuk og behagelig Egn, kun 1 1/2 Miil fra Veile, og kan paa samme holdes 5 a 6 Heste og 20 Køer foruden Ungkræe, hvilken Besætning ved forandret Driftsmaade kan forøges. Det bemærkes, at absolut Bortsalg vil finde Sted, saafremt et nogenlunde antageligt Bud skeer, og at Conditionerne for Salget kunne erfares paa mit Contoir. Naar den faste Eiendom er bortsolgt, forauctioneres samme og næste Dag at Boets Løsøre, bestaaende af: Sølvtøi, Stole, Borde, Skabe, Kister, Gang= og Sengeklæder, Linned, alle Slags Huusgeraad, 5 Vogne, 5 Heste, 22 Køer, Qvier og Kalve, 4 Stude, 2 Sviin, 11 Faar og Lam, 3 Plouge, Harver, aftorsket Korn, m. m. m. Auctionen begynder hver Dags Formiddag Kl. 9. Lysthavende indbydes. Herredscontoiret i Veile, den 3die April 1844. O. M. Hersleb, const.
Aarhuus Stifts-Tidende, 1844-04-12
Onsdagen den 17de April førstkommende, om Formiddagen Kl. 10, foretages offentlig Auction i Hørret og Langballe Skov over en Deel paa Roden staaende Egetræer, tjenlige til Gavningstræe. Lysthavende indbydes at møde ved Skovfogedhuset ovenmeldte Klokkeslet. Wilhelmsborgs Birkecontoir, den 6te April 1844. Rasmussen.
Aarhuus Stifts-Tidende, 1844-04-12
Landeiendom. Da de Bud, der ved den igaar afholdte Auction over Jens Andersens og Jacob Christian Jensens Gaard i Voerladegaard bleve gjorte, ikke af de nævnte Eier fandtes svarende til dens Værdi, saa bliver, efter disses Begjæring, en ny Auction afholdt over og paa bemeldte Gaard, der efter gammel Matrikul staaer for Hartkorn Ager og Eng 6 Tdr. 7 Skpr. 3 Fdkr. 3/4 Alb., Skovskyld 1 Alb., Mandagen den 29de i denne Maaned, Kl. 10 Formiddag. Dette bekjendtgjøres herved til alle Vedkommendes Efterretning, i Forbindelse med mine i denne Tidende indrykkede Bekjendtgjørelser af 11te Decbr. f. A. og 2den Marts d. A., i hvilken første Bekjendtgjørelse Gaarden iøvrigt findes nøiere beskreven. Thyrsting og Brads Herreders Contoir, d. 3 April 1844. J Auctionsdirecteurens Sygdomsforfald; Ferslew, Fuldm.
Aarhuus Stifts-Tidende, 1844-04-12
At Skiftet efter afgangne Jndsidder Jens Johansen, i Jaungyde bliver foretaget til Slutning paa mit Contoir heri Byen Mandagen den 29de April førstkommende, Kl. 10 Formiddag, kundgjøres herved i Overeensstemmelse med Frd. 18de Januar 1828, til alle Vedkommendes Efterretning. Skanderborg, den 30te Marts 1844. Blichfeldt.